CELEX: C2006/165/35
Language: et
Date: 2006-07-15 00:00:00
Title: Kohtuasi C-219/06:  12. mail 2006  esitatud hagi — Euroopa Ühenduste Komisjon  versus  Luksemburgi Suurhertsogiriik

15.7.2006   
            
            
               ET
            
            
               Euroopa Liidu Teataja
            
            
               C 165/19
            
         12. mail 2006 esitatud hagi — Euroopa Ühenduste Komisjon versus Luksemburgi Suurhertsogiriik
   (Kohtuasi C-219/06)
   (2006/C 165/35)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindaja: N. Yerrell)
   
      Kostja: Luksemburgi Suurhertsogiriik
   Hageja nõuded
   
               —
            
            
               tuvastada, et Luksemburgi Suurhertsogiriik on rikkunud direktiividest 2001/12/EÜ (1) ja 2001/13/EÜ (2) ning EÜ artikli 228 lõikest 1 tulenevaid kohustusi, sest ei ole võtnud meetmeid Euroopa Kohtu 30. septembri 2004. aasta otsuse kohtuasjas C-481/03 (3) direktiivide 2001/12/EÜ ja 2001/13/EÜ rakendamise meetmetest teatamata jätmise kohta, täitmiseks;
            
         
               —
            
            
               kohustada Luksemburgi Suurhertsogiriiki maksma komisjonile trahvi summas 4800 eurot päevas direktiiviga 2001/12/EÜ seonduvas kohtuasjas C-481/03 tehtud otsuse täitmisega viivitamise eest ning trahvi 4800 eurot päevas direktiiviga 2001/13/EÜ seonduvas kohtuasjas C-481/03 tehtud otsuse täitmisega viivitamise eest alates päevast, mil otsus käesolevas kohtuasjas kuulutatakse, kuni päevani, kui kohtuasjas C-481/03 tehtud otsus on täidetud;
            
         
               —
            
            
               kohustada Luksemburgi Suurhertsogiriiki maksma komisjonile põhisumma, mille suurus arvutatakse tuhande euro päevas korrutamise teel rikkumise kestuse päevade arvuga alates kohtuasjas C-481/03 tehtud otsuse kuulutamise päevast kuni käesolevas kohtuasjas seoses direktiiviga 2001/12/EÜ otsuse tegemiseni, samuti maksma samasugust summat seoses direktiiviga 2001/13/EÜ; ja
            
         
               —
            
            
               mõista kohtukulud välja Luksemburgi Suurhertsogiriigilt.
            
         Väited ja peamised argumendid
   Komisjoni talitustele ei ole teatatud mitte ühestki õigusnormist, mille Luksemburgi Suurhertsogiriik oleks vastu võtnud pärast Euroopa Kohtu otsust asjas C-481/03.
   
      (1)  Parlamendi ja nõukogu 26. veebruari 2001. aasta direktiiv 2001/12/EÜ, millega muudetakse nõukogu direktiivi 91/440/EMÜ ühenduse raudteede arendamise kohta (EÜT L 75, lk 1).
   
      (2)  Euroopa Parlamendi ja nõukogu 26. veebruari 2001. aasta direktiiv 2001/13/EÜ, millega muudetakse nõukogu direktiivi 95/18/EÜ raudtee-ettevõtjate litsentseerimise kohta (EÜT L 75, lk 26).
   
      (3)  Avaldamata.